open-index/open-wikipedia-markdown huggingface dataset:
המנון הרפובליקה הדומיניקנית

300px|ממוזער
"**Quisqueyanos valientes**" הוא ההמנון הלאומי של הרפובליקה הדומיניקנית. ההמנון הולחן על ידי חוזה רופינו רייס סיאנקאס  ומילותיו נכתבו על ידי אמיליו פרודהומה .

רייס החליט ליצור המנון לאומי לאחר שקרא את ההמנון הלאומי של ארגנטינה בעיתון הפריזאי "El Americano". בשנת 1883 הזמין את חברו, פרודהומה, לכתוב את מילות ההמנון.

## קישורים חיצוניים
* 

## הערות שוליים

קטגוריה:המנונים לאומיים
קטגוריה:שירים בספרדית
קטגוריה:הרפובליקה הדומיניקנית: סמלים לאומיים
לוק דה פוז'רול

**לוק רולט דה פוז'רול** (באנגלית: **Luc Rollet de Fougerolles**; נולד ב-12 באוקטובר 2005 בלונדון שבאנגליה) הוא כדורגלן קנדי-אנגלי המשחק בעמדת הבלם בקבוצת דנדר מליגת העל הבלגית, בהשאלה מפולהאם, ובנבחרת קנדה.

## קריירת מועדונים
דה פוז'רול גדל במחלקות הנוער של BHFC באטרסי ופולהאם. ב-6 באפריל 2023 חתם על חוזה מקצועני בפולהאם. ב-1 בנובמבר ערך את הופעת הבכורה שלו בקבוצה הבוגרת של המועדון, בניצחון 1–3 על איפסוויץ' טאון במסגרת הסיבוב הרביעי של גביע הפוטבול ליג לעונת .

ב-30 ביולי 2025 הושאל למשך עונת  לדנדר מליגת העל הבלגית.

## קריירה בין-לאומית
דה פוז'רול נולד באנגליה לאב קנדי ולאם אנגלייה ילידת איראן. בחודש אוקטובר 2023 זומן לראשונה לסגל נבחרת קנדה, לקראת משחק ידידות נגד נבחרת יפן.

ב-23 במרץ 2024 ערך את הופעת הבכורה שלו בנבחרת, בניצחון 0–2 על נבחרת טרינידד וטובגו במסגרת משחקי פליי-אוף ההעפלה של CONCACAF לקופה אמריקה 2024. הוא נכלל בסגל הנבחרת לטורניר, וערך בו הופעה אחת, בהפסד לנבחרת אורוגוואי במסגרת המשחק על המקום השלישי.

הוא נכלל בסגל הנבחרת גם לטורניר גביע הזהב 2025, וערך שלוש הופעות בטורניר.

## קישורים חיצוניים

## הערות שוליים

קטגוריה:כדורגלנים קנדים
קטגוריה:בלמי כדורגל קנדים
קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני פולהאם
קטגוריה:כדורגלני דנדר
קטגוריה:כדורגלני נבחרת קנדה
קטגוריה:קנדים שנולדו ב-2005
קטגוריה:אנגלים שנולדו ב-2005
מחזור קטלוניה

**מחזור קטלוניה** הוא כתב יד עברי מימי הביניים, מחזור תפילה לראש השנה ויום הכיפורים המיועד לשימוש החזן, שנכתב בקטלוניה במחצית הראשונה של המאה ה-14. כתב היד נמצא ב ומספרו שם **Ms. Heb. 8°6527**.

## תיאור
המחזור כולל פיוטים שנכתבו על ידי כמה מגדולי המשוררים: משה אבן עזרא, יצחק אבן מר שאול, יצחק אבן גיאת, לוי אבן אלתבאן, יהודה הלוי, יצחק הלוי בן זרחיה גירונדי, אברהם אבן עזרא, יהודה בן שמואל אבן עבאש, משה בן נחמן.

כתב היד נכתב על קלף וכולל 154 דפים. המחזור ייחודי בהיותו המחזור היחיד המעוטר במיקרוגרפיה, אמנות יהודית  היוצרת בכתב זעיר צורות גאומטריות קישוטיות. אמנות זו מופיעה כמעט אך ורק בספרי תנ״ך. לצד ציורי מיקרוגרפיה ישנם תיבות פתיחה באותיות זהב על רקע דמוי אריחים בצבעי ארגמן וכחול.

## נדודים והיסטוריה
כתב היד נדד בין מטלטליהם של היהודים המגורשים, הגיע לאיטליה, ארץ ישראל ואל סלוניקי עד שהועבר לגרמניה. בימי מלחמת העולם השנייה הוברח כתב היד לארצות הברית על ידי אלכסנדר גוטמן, מלומד יהודי שהשיג ויזה בשנת 1940, כשהוא נושא את הסידור באמתחתו תוך סיכון חייו וחיי משפחתו.

במלחמת העולם השנייה נעלם כתב היד, והופיע שוב כאשר הוצע למכירה בשנת 1984. לודוויג ואריקה יסלזון רכשו את כתב היד באופן פרטי ותרמו אותו לספרייה הלאומית.

## קישורים חיצוניים
*  מתוך הספרייה הלאומית של ישראל
* 

## גלריה

El Norah Alila Catlan Machzor 137.png|אל נורא עלילה
Bdil Vyavor Catlan Machzor 44.png|רחמנא אידכר לן
Mi El Kamocha Catlan Machzor 141.png|אדיר ונאור
ידי_רשים.jpg|ידי רשים
נגדך_כל_תאותי.jpg|אדני נגדך כל תאותי


## קישורים חיצוניים

## הערות שוליים

קטגוריה:ספרי המאה ה-14
קטגוריה:כתבי יד של מחזורי תפילה
קטגוריה:ימים נוראים
חורן אוגנסיאן

**חורן אוגנסיאן** (בארמנית: ** Խորեն Գեորգիի Հովհաննիսյան**; נולד ב-10 בינואר 1955) הוא כדורגלן עבר סובייטי-ארמני ששיחק בעמדת הקשר. לאחר פרישה ממשחק פעיל הפך למאמן כדורגל. בשנת 2003 נבחר לייצג את ארמניה בתחרות פרסי היובל של אופ"א.

אוגנסיאן שיחק את רוב שנות הקריירה שלו בקבוצת אררט ירוואן, אז קבוצה בליגה הסובייטית הבכירה. זכה עם קבוצתו בגביע ברית המועצות בשנת 1975 ובמקום שני בליגת העל הסובייטית בשנת 1976. הוא שיחק בנבחרת הצעירה של ברית המועצות וזכה עימה בשנת 1976 באליפות אירופה. שיחק בנבחרת האולימפית של ברית המועצות וזכה עימה במדליות ארד באולימפיאדת מוסקבה ב־1980. הוא שיחק בנבחרת הבוגרת של ברית המועצות. היה בסגל הנבחרת במונדיאל 1982 – שותף ב3 מתוך 5 משחקי הנבחרת בתחרות והבקיע שער אחד (שער הניצחון במשחק מול בלגיה).

בשנת 1991 החליט לפרוש ממשחק פעיל ולהפוך למאמן. הוא שולב בצוות אימון של טאבריה סימפרופול, אך התפרקות ברית המועצות אילצה אותו לחזור לארמניה. הוא שב להיות שחקן, שיחק בקבוצת קיליקיה ירוואן. בשנת 1993 נסע ללבנון, שם אימן קבוצת כדורגל שהורכבה מבני העדה הארמנית במדינה. בשנת 1995 שב לארמניה ושיחק עונה אחת בקבוצת פיוניק ירוואן. לאחר מכן פרש סופית ממשחק פעיל.
הוא אימן את קבוצת פיוניק ירוואן עד שנת 1998, בשנים 1996–1997, במקביל לאימון הקבוצה אימן גם את בנבחרת ארמניה. בשנים 2000–2006 מילא תפקיד של נשיא קבוצת פיוניק ירוואן. בשנת 2012 אימן תקופה קצרה את קבוצת לוקומטיב טשקנט מאוזבקיסטן.

לאוגנסיאן שני ילדים: בן ובת. בנו, ז'ורה אוגנסיאן היה גם כדורגלן מקצועי.
## תארים
### כשחקן
* אליפות אירופה לנבחרות צעירות – 1976
* מקום שלישי באולימפיאדת מוסקבה ב-1980
* גביע ברית המועצות – 1975
* אליפות ארמניה – 1996.
* גביע העצמאות הארמני – 1996.
### כמאמן
* אליפות ארמניה – 1997

## קישורים חיצוניים
* 

קטגוריה:כדורגלני הזהב של אופ"א
קטגוריה:קשרי כדורגל סובייטים
קטגוריה:כדורגלנים סובייטים
קטגוריה:קשרי כדורגל ארמנים
קטגוריה:כדורגלנים ארמנים
קטגוריה:כדורגלני אררט ירוואן
קטגוריה:כדורגלני פחטקור טשקנט
קטגוריה:כדורגלני פיוניק ירוואן
קטגוריה:כדורגלני נבחרת ברית המועצות
קטגוריה:זוכי מדליית ארד אולימפית סובייטים: כדורגל
קטגוריה:כדורגלנים באולימפיאדת מוסקבה (1980)
קטגוריה:כדורגלני מונדיאל 1982
קטגוריה:מאמני כדורגל ארמנים
קטגוריה:ירוואן: כדורגלנים
קטגוריה:סובייטים שנולדו ב-1955
פיב"א אמריקאפ 2025

**פיב"א אמריקאפ 2025** הייתה המהדורה ה-20 של אליפות האמריקות בכדורסל (המכונה גם אמריקאפ), הטורניר המרכזי של נבחרות כדורסל הגברים של פיב"א אמריקה. הטורניר נערך לראשונה במנגואה שבניקרגואה בין 22 ל-31 באוגוסט 2025, וזכתה בה נבחרת ברזיל בכדורסל בפעם החמישית בתולדותיה לאחר שגברה בגמר 55–47 על האלופה המכהנת .

## מוקדמות
ממוזער|תוצאות מוקדמות האמריקאפ 2025:
25 מתוך 35 הנבחרות הרשומות בפיב"א אמריקה השתתפו במוקדמות, כולל המארחת  שהעפילה באופן אוטומטי אך שיחקה על מנת להתכונן לטורניר המארחת, שהשתתפה מסיבות הכנה. 13 הנבחרות שלא העפילו למהדורה הקודמת שיחקו בטורנירי קדם המוקדמות, מהם העפילו ארבע לטורניר המוקדמות עצמו, בו חולקו לארבעה בתים בני ארבע נבחרות כל אחד. שלוש הראשונות מכל בית העפילו לאמריקאפ.

הגרלת המוקדמות נערכה ב-9 באוגוסט 2023 במיאמי, פלורידה שבארצות הברית, והמשחקים נערכו מפברואר 2024 עד פברואר 2025.

מתוך 12 הנבחרות שהעפילו, עשר שיחקו במהדורה הקודמת, בעוד ניקרגואה המארחת ערכה את הופעת הבכורה שלה בטורניר ונבחרת  חזרה לתחרות לאחר 30 שנה, כשהופעתם היחידה הייתה ב-1995.  ו, ששיחקו בטורניר ב-2022, כשלו להעפיל אליו במהדורה זו. , ,  ו המשיכו כולן את המאזן המושלם שלהן של השתתפות בכל טורניר.

### נבחרות שהעפילו

## מיקום
[ממוזער|150px|פולידפורטיבו אלכסיס ארגייו שב[מנגואה אירח את הטורניר]]
ב-22 בדצמבר 2023 הודיעה פיב"א אמריקה כי אליפות האמריקות בכדורסל תיערך לראשונה במנגואה, בירת ניקרגואה. כל משחקי הטורניר נערכו בפולידפורטיבו אלכסיס ארגייו () שבעיר, המכיל כ-8,000 מקומות.

## הגרלה
הגרלת הבתים נערכה ב-26 במרץ 2025 במיאמי, פלורידה, ארצות הברית. הנבחרות חולקו לארבעה דרגים בני שלוש נבחרות כל אחד לפי דירוג פיב"א (למעט  ששובצה בדרג 1 בשל היותה מארחת הטורניר), ולכל בית הוגרלה נבחרת אחת מכל דרג.

## שלב הבתים
הנבחרות חולקו לשלושה בתים של ארבע נבחרות, ולשלב הנוקאאוט עלו שתי הנבחרות הראשונות מכל בית ושתי הנבחרות הטובות ביותר שסיימו במקום השלישי.

### קבוצה א'

### בית ב'

### בית ג'

## שלב הנוקאאוט
שמונה הנבחרות שהעפילו משלב הבתים דורגו ראשית לפי מיקומן בבית המוקדם (מקומות 1–3 סיימו במקום הראשון בבית שלהן, מקומות 4–6 במקום השני ומקומות 7 ו-8 במקום השלישי) ולאחר מכן לפי נקודות, הפרש סלים וסלי זכות, במידת הצורך.

### שלב נוקאאוט

### גמר

## דירוג סופי

## סטטיסטיקות ופרסים
### מובילים סטטיסטיים
מקור: אתר הטורניר.

### פרסי הטורניר

## קישורים חיצוניים

* נתונים מאתר פיב"א
* תיאור האליפות

## הערות שוליים

2025
קטגוריה:תחרויות כדורסל ב-2025
קטגוריה:ניקרגואה: ספורט
קטגוריה:2025 באמריקה הצפונית
קטגוריה:2025 באמריקה הדרומית
צ'ארלי ויץ'

**צ'ארלס "צ'ארלי" טורס ויץ**' (באנגלית: **Charles** **"Charlie" Torres Veitch**; נולד ב-5 באוגוסט 1980) הוא יוטיובר בריטי יליד ברזיל.

## ראשית חייו והשכלה
ויץ' נולד בריו דה ז'ניירו שבברזיל, לאם ברזילאית ולאב ימאי סקוטי. אביו הפך מאוחר יותר לעובד עשיר בתחום הנפט. הוא למד באקדמיית אדינבורו וסיים לימודי תואר שני בפילוסופיה בהצטיינות באוניברסיטת אדינבורו.

## ביוגרפיה
לאחר שסיים את לימודיו באוניברסיטה, ויץ' הצטרף לצבא הטריטוריאלי ועבד בניהול הון בבנק HBOS.

ב-2006 הוא החל להתעניין בתאוריות קשר על פיגועי 11 בספטמבר, והעלה מדי פעם ליוטיוב סרטונים שלו ושל חבריו מפגינים. ב-2009 הוא פוטר מעבודתו בבנק בשל המשבר הפיננסי של 2008, וניצל את זמנו הפנוי ליצירת סרטוני הפגנות במשרה מלאה. בהמשך ויץ' הודה כי הוא כבר לא מאמין שאירועי 11 בספטמבר היו מבוימים על ידי ממשלת ארצות הברית. החלטתו להתכחש לתאוריות הקונספירציה של 11 בספטמבר גררה תגובות שליליות מאלכס ג'ונס ודייוויד אייק, בנוסף לאיומים על חייו. לאחר מכן החל ליצור סרטוני יוטיוב שבהם הוא מסייר בערים בצפון-מערב אנגליה ומקיים אינטראקציה עם אנשים ברחובות.

## חיים אישיים
ב-2012, בת זוגו הייתה הפעילה סילקי קרלו. יש לו ילד אחד.

## קישורים חיצוניים

## הערות שוליים

קטגוריה:בריטים שנולדו ב-1980
קטגוריה:ברזילאים שנולדו ב-1980
קטגוריה:יוטיוברים בריטים
קטגוריה:בוגרי אוניברסיטת אדינבורו
קומפוסטלה (כדורגל)

**קומפוסטלה** (בספרדית: **Sociedade Deportiva Compostela**) הוא מועדון כדורגל ספרדי. המועדון משחק בליגה החמישית של ספרד.

## היסטוריה
המועדון הראשון בעיר סנטיאגו דה קומפוסטלה הוקם בשנת 1928 בשם **Compostela Foot-ball Club**, אך חדל לפעול בשנת 1946. בשנת 1962 נוסדה **Sociedad Recreativa Compostela** בעקבות איחוד של מספר קבוצות עירוניות. היא שיחקה בעיקר בליגות נמוכות. בשנת 1977 עלתה הקבוצה לליגה השלישית, אך ירדה לאחר עונה אחת בלבד.

בסוף שנות ה-80 של המאה ה-20 עברה הקבוצה לניהול חדש, התקדמה מקצועית וחזרה לליגה השלישית. בשנת 1991 העפילה לראשונה להליגה הספרדית השנייה בכדורגל. באותה תקופה נחנך אצטדיון סן לאסארו – מגרשה החדש של הקבוצה.

בעונת 1994/1995 העפילה "קומפוסטלה" לראשונה בתולדותיה ללה ליגה. בעונת 1995/1996 סיימה במקום העשירי – הישג השיא שלה. במסגרת גביע המלך הגיעה הקבוצה פעמיים לשלב שמינית הגמר. לאחר ארבע עונות בליגה הבכירה ירדה הקבוצה לליגה השנייה.

בעונת 2001/2002 נקלע המועדון לבעיות כלכליות קשות, שהחריפו בעונת 2005/2006, אז שחקנים סירבו לשחק עקב אי-תשלום משכורות. בתום אותה עונה חדלה הקבוצה מפעילות.

בשנת 2004 נוסד בעיר מועדון חדש בשם **SD Campus Stellae**, אשר רכש בהמשך את הזכויות לשם **Sociedad Deportiva Compostela**. החל מעונת 2007/2008 פועל המועדון תחת שם זה, ובעונת 2025/2026 הוא משחק בליגה החמישית.

## קישורים חיצוניים

* 
* היסטוריה של הקבוצה (בספרדית)

קטגוריה:קבוצות כדורגל ספרדיות
קטגוריה:גליסיה: ספורט
מלכת הקרח

"**מלכת הקרח**" הוא סינגל של הראפר הישראלי נתנאל דהאן, המוכר גם בשם הבמה "צ'אקי", שיצא לאור ב-23 ביולי 2025. את השיר כתב והלחין דהאן בשיתוף עם ים רפאלי, שגם הפיק אותו מוזיקלית.

## רקע
בזמן ששהה כמתמודד בבית "האח הגדול עונה 15", חבריו של דהאן הוציאו את השיר "מלכת הקרח" ללא ידיעתו, במטרה לשמור על המשכיות הקריירה המוזיקלית שלו ולהגביר את חשיפתו לציבור הרחב. המהלך תוכנן מבעוד מועד, כך שהשיר ייצא בתקופה בה הוא מנותק מהעולם החיצון. בכך ביקשו חבריו להבטיח שהשיר יזכה לחשיפה מרבית בזמן שדהאן מצוי באחד מהפורמטים הנצפים במדינה.

השיר הושמע לראשונה לציבור ב-23 ביולי 2025 וצבר במהירות תפוצה רחבה ברשתות החברתיות, ובעיקר בטיקטוק, שם נעשה שימוש בקטעים ממנו במעל ל-4,000 סרטונים עוד בטרם יציאתו הרשמית.

## ניתוח מוזיקלי
מילות השיר מתארות מערכת יחסים עם דמות נשית המוצגת כמרוחקת רגשית וקרת רוח. הדובר מתאר את מאמציו לזכות באהבתה, תוך תחושת תסכול וכאב על חוסר ההדדיות. בין שורות הפזמון נכללות השורות: "אני נתתי לך פרח, אבל את מאמי מלכת הקרח / האגו שלך עוד פעם מתנפח / רציתי להוריד לך ת׳ירח".

השיר פונה בגוף ראשון ומשלב פנייה ישירה אל הדמות הנשית, מה שיוצר תחושת אינטימיות ודרמה אישית. השימוש בדימוי "מלכת הקרח" מדגיש את תחושת הריחוק והקור הרגשי, ומציב את הדובר בעמדה פגיעה המבקשת קרבה. עם זאת, יש בו גם מימד של קבלה והשלמה עם סיום הקשר.

## מיקומי שיא

## הערות שוליים

קטגוריה:שירים בעברית
קטגוריה:שירים על מלכות
ממשלת קוסובו

**ממשלת קוסובו** (באלבנית: **Qeveria e Kosovës**, בסרבית: **Влада Косова** / **Vlada Kosova**) היא הרשות המבצעת ברפובליקה של קוסובו. היא מורכבת משרי הממשלה, ובראשה עומד ראש הממשלה. ראש הממשלה נבחר על ידי אספת קוסובו. השרים ממונים על ידי ראש הממשלה ולאחר מכן מאושרים על ידי האספה.

אלבין קורטי הוא ראש הממשלה הנוכחי של קוסובו. ממשלתו, שאושרה על ידי האספה והוקמה ב-22 במרץ 2021, מורכבת מאלבנים, לצד שרים מהמיעוטים האתניים של קוסובו, הכוללים בוסנים, צוענים, טורקים וסרבים. אף על פי שהממשלה כוללת נציגים של מיעוטים אתניים, היא נשלטת על ידי הרוב האלבני, בעל ההשפעה הגדולה ביותר על קבלת ההחלטות.

## הקבינט הנוכחי
הקבינט מורכב מהשרים הבאים:

## קישורים חיצוניים

## הערות שוליים

קטגוריה:קוסובו: פוליטיקה
קוסובו
מרידה (כדורגל)

**מרידה** (בספרדית: **Club Polideportivo Mérida**) היה מועדון כדורגל ספרדי מהעיר מרידה, שבאקסטרמדורה. המועדון שיחק בעבר בלה ליגה והתפרק בשנת 2000.

## היסטוריה
מועדון הכדורגל מרידה נוסד בעיר מרידה בשנת 1912, והיה בין הראשונים באזור אקסטרמדורה שבה פעלה קבוצת כדורגל מקצועית. בשנת 1943 החלה הקבוצה לשחק במסגרת הליגות הארציות, בליגה החמישית. בהמשך שיחקה במשך 12 עונות בליגה השלישית, ועד לשנת 1980 נדדה בין הליגה השלישית לליגה הרביעית.

בשנת 1991 העפילה "מרידה" לליגה השנייה. לאחר כמה עונות זכתה באליפות הליגה, ובכך העפילה ללה ליגה לראשונה בתולדותיה. הקבוצה שרדה עונה אחת בלבד וירדה בחזרה לליגת המשנה. בעונת 1997/1998 חזרה לליגה הבכירה בפעם השנייה, אך גם אז ירדה בתום העונה בחזרה לליגת משנה. בליגת משנה הקבוצה שיחקה בסך הכול 7 עונות.

לאחר מספר עונות נוספות בליגת המשנה, בשנת 2000 הכריזה הקבוצה על פשיטת רגל והתפרקה.

לאחר פירוקה בהובלת האוהדים הוקמה קבוצה יורשת Mérida UD ששיחקה בליגה השלישית עד לשנת 2013. באותה שנה נוסדה הקבוצה Mérida AD, המשחקת כיום בפרימרה דיוויסיון RFEF שהיא ליגה חצי-מקצועית.

## קישורים חיצוניים

* מידע על הקבוצה
* תיאור פעילות הקבוצה (בספרדית)

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1912
קטגוריה:אקסטרמדורה
קטגוריה:קבוצות כדורגל שהתפרקו
כימיה אורגנו-לנתנידית

**כימיה של אורגנו-לנתנידים** היא תחום בכימיה החוקר אורגנו-לנתנידים, תרכובות בעלות קשר לנתניד-פחמן. תרכובות אורגנו-לנתנידים שונות מהאנלוגים שלהן לאורגנו-מתכות מעבר בדרכים הבאות:

* הן רגישות הרבה יותר לאוויר ולמים ולעיתים קרובות פירופוריות .
* כימיה בדרגת חמצון 0 מוגבלת הרבה יותר. למעשה, אופיין האלקטרו-חיובי גורם לכך שתרכובותיהן האורגנו-מתכתיות הן סבירות יותר להיות יוניות.
* הן אינן יוצרות קרבונילים יציבים בטמפרטורת החדר; תרכובות קרבוניל אורגנו-לנתנידיות נצפו רק במטריצות ארגון, ומתפרקות כאשר הן מחוממות ל-40 קלווין.

## קומפלקסים עם קשרי σ
[ממוזער|378x378 פיקסלים|מבנים כימיים של <chem>[LnMe6]^3-</chem> ו-<chem>Ln[CH(SiMe3)2]3</chem>](https://he.wikipedia.org/wiki/%D7%A7%D7%95%D7%91%D7%A5:Ln_complex_examples.jpg)
קשרי σ מתכת-פחמן נמצאים באלקילים של יסודות הלנתנידים כגון [LnMe6]^3-ו-Ln[CH(SiMe3)2]3. מתילליתיום  מומס ב-THF מגיב ביחס סטויכיומטרי עם LnCl3 (כאשר Ln = Y, La) ליצירת Ln(CH3)3 שכנראה מזוהם ב-LiCl.

אם חומר כלאט (L-L), כגון טטרמתילאתילן דיאמין (tmed או tmeda) או 1,2-דימתוקסי-אתאן (dme) מעורבב עם MCl3 ו-CH3Li ב-THF, נוצרים [Li(tmed)]3[M(CH3)6] ו-[Li(dme)]3[M(CH3)6].

אבקות לנתנידים מסוימים מגיבים עם דיפניל כספית  ב-THF ליצירת קומפלקסים אוקטהדרליים

2 Ln + 3 Ph2Hg + 6 THF -> 2 LnPh3(THF)3 + Hg

2 Ln + 3 Ph2Hg + 6 THF → 2 LnPh3(THF)3 + Hg

כאשר Ln = Ho, Er, Tm, Lu.

## קומפלקסים עם קשרי π
קומפלקסים של ציקלופנטדיאניל, כולל מספר לנתנוצנים , ידועים בכל הלנתנידים. את כולם, למעט טריס(ציקלופנטדיאניל)פרומתיום(III) (Pm(Cp)3), ניתן לייצר על ידי סכמת התגובה הבאה:

3Na[Cp] +MCl3 - > M[Cp]3 + 3 NaCl

ניתן לייצר Pm(Cp)3 על ידי התגובה הבאה:

2 PmCl3 + 3 Be[Cp]2 -> 3 BeCl2 + 2 Pm[Cp]3

תרכובות אלו בעלות שימוש מוגבל ועניין אקדמי מוגבל.

## ראו גם

* כימיה אורגנו-צריומית

## הערות שוליים

קטגוריה:כימיה אורגנו-מתכתית
בית החולים האזורי טימפאנוגוס

**בית החולים האזורי טימפאנוגוס** (באנגלית: **Timpanogos Regional Hospital**) הוא בית חולים הממוקם באורם, יוטה, ארצות הברית. הוא חלק ממערכת "MountainStar Healthcare", שהיא חטיבה של . יש בו 122 מיטות.

בית החולים נמצא בכתובת 750 מערב 800 צפון במערכת הרחובות העירונית, והוא קרוי על שם , החולש על העיר מלמעלה.

## היסטוריה
בית החולים הוקם ב-1998 על ידי תאגיד בית החולים קולומביה, אשר התמזג מאוחר יותר עם תאגיד HCA.

ב-10 בספטמבר 2025, הפעיל הפוליטי צ'ארלי קירק פונה לבית החולים לאחר שנורה על ידי מתנקש באירוע שקיים בפני קהל באוניברסיטת עמק יוטה הסמוכה. צ'ארלי נפטר מפצעיו בבית החולים.

## ראו גם
* אורם
* ההתנקשות בצ'ארלי קירק

## קישורים חיצוניים

* 

## הערות שוליים

קטגוריה:אורם
קטגוריה:ארצות הברית: בתי חולים
דייוויד טארפי

**דייוויד באטל טארפי** (באנגלית: **David Battle Turpie**; 8 ביולי 1828 – 21 באפריל 1909) היה פוליטיקאי אמריקאי, שכיהן כחבר הסנאט של ארצות הברית מטעם אינדיאנה בשנים 1887–1899. בנוסף שימש כיו"ר הסיעה הדמוקרטית בסנאט בשנים 1898–1899, במהלך שנת כהונתו האחרונה בסנאט.

## ביוגרפיה
טארפי נולד ב-8 ביולי 1828 במחוז המילטון שבאוהיו, לג'ון טארפי ולמרי בידל טארפי. מרי הייתה ילידת סקוטלנד. הוא גדל באוהיו, והשלים את לימודיו בקניון קולג' בשנת 1848. לאחר שלמד משפטים עבר ללוגנספורט שבאינדיאנה, שם פתח משרד עורכי דין. עד מהרה הפך לפעיל במפלגה הדמוקרטית, שבה היה חבר לכל חייו.

בשנת 1852, בגיל 24, נבחר לבית הנבחרים של אינדיאנה. הוא כיהן תקופת כהונה אחת ושב לעסוק בעריכת דין. בשנת 1854 מונה לשופט בית משפט לעניינים פליליים, ובשנת 1856 לשופט בית משפט מחוזי. בשנת 1858 נבחר שוב לבית הנבחרים לשנה אחת.

ב־1862 היה מועמד המפלגה הדמוקרטית לבית הנבחרים של ארצות הברית במחוז שבו כיהן סקיילר קולפקס, אך הפסיד בפער קטן. זמן קצר לאחר מכן נבחר טארפי לסנאט של ארצות הברית מטעם אינדיאנה, כדי למלא את יתרת כהונתו של ג'סי ברייט, שהודח באשמת חוסר נאמנות. הוא כיהן פחות מחודשיים, עד שהסנאטור הנבחר תומאס הנדריקס נכנס לתפקידו.

בשנת 1872 עבר טארפי לאינדיאנפוליס. הוא נבחר שוב לבית הנבחרים של אינדיאנה, וכיהן כיושב ראש הבית בשנים 1874–1875. בשנים 1886–1886 כיהן כתובע המחוזי הפדרלי של אינדיאנה.

ב־1887 נבחר שוב לסנאט של ארצות הברית מטעם אינדיאנה, הפעם לתקופת כהונה מלאה. הוא ניצח את בנג'מין הריסון, שלימים נבחר לנשיא ארצות הברית. חזרתו לסנאט לאחר 24 שנים ויום אחד מחוץ למשרה נחשבת להפסקה השלישית הארוכה ביותר בכהונה בסנאט בהיסטוריה. טארפי נבחר מחדש ב־1893, ובסך הכול כיהן 12 שנים בסנאט, בין השנים 1887–1899. כסנאטור, כיהן כיו"ר ועדת המפקד (1893–1895), יו"ר הסיעה הדמוקרטית (1898–1899), ותמך בקיום משאל עם בקרב תושבי הוואי לגבי סיפוח, במקום בסיפוח כפוי. טארפי הפסיד בבחירות החוזרות לאלברט ביברידג'. לאחר מכן פרש מהחיים הציבוריים, ונפטר באינדיאנפוליס ב-21 באפריל 1909.

העיתונאי וההיסטוריון קלוד ג'. בווארס, אף שהכיר במוניטין של טארפי כנואם מלומד באנגלית "קלאסית" וכשומר קפדן על כללי הנוהג בסנאט, תיאר גם אנקדוטה ששיקפה את חוש ההומור היבש והשובב שבו היה מסוגל טארפי להשתמש:

## קישורים חיצוניים

*
*

קטגוריה:אמריקאים ילידי אוהיו
קטגוריה:בוגרי קניון קולג'
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1828
קטגוריה:אמריקאים שנפטרו ב-1909
סמואל מריט סטיבנסון

**סמואל מריט סטיבנסון** (באנגלית: **Samuel Merritt Stephenson**; 23 בדצמבר 1831 – 31 ביולי 1907) היה פוליטיקאי אמריקאי ממדינת מישיגן.

## ביוגרפיה
סטיבנסון נולד ב-23 בדצמבר 1831 בהארטלנד, ניו ברנזוויק, ועבר עם הוריו למיין, ולאחר מכן, בשנת 1846, למחוז דלתה, מישיגן. הוא עסק בענף העצים, ובשנת 1858 עבר להתגורר במנומיני שבמישיגן. הוא התעניין בנדל"ן, בענף העצים, במסחר כללי ובחקלאות. בשנת 1881 בנה את מלון מנומיני כדי לארח קוני עצים שבאו לעיר; המבנה נשרף בשנת 1977.

אחיו הבכור אייזק סטיבנסון היה חבר בית הנבחרים של ארצות הברית (מחוז הקונגרס התשיעי של ויסקונסין) בין השנים 1883–1889 וחבר הסנאט של ארצות הברית בין השנים 1907–1915 מטעם מדינת ויסקונסין.

סטיבנסון כיהן כחבר בית הנבחרים של מישיגן בשנים 1877 ו־1878. הוא כיהן גם כחבר הסנאט של מישיגן בשנים 1879, 1880, 1885 ו־1886. בנוסף כיהן כציר בוועידות המפלגה הרפובליקנית הארציות בשנים 1884 ו־1888.

בשנת 1888 נבחר סטיבנסון מטעם המפלגה הרפובליקנית לכהן בבית הנבחרים של ארצות הברית במושב הקונגרס ה-51, כנציג מחוז הקונגרס ה־11 של מישיגן, ונבחר מחדש ב־1890 לקונגרס ה־52. לאחר חלוקת המחוזות מחדש בעקבות מפקד האוכלוסין של 1890, נבחר בשנת 1892 (ושוב ב־1894) לכהן במחוז הקונגרס ה־12 החדש של מישיגן. בסך הכול כיהן בבית הנבחרים מה־4 במרץ 1889 ועד ה־3 במרץ 1897.

לאחר שעזב את הקונגרס, חזר סטיבנסון לעסוק בענף העצים. הוא נפטר ב-31 ביולי 1907 במנומיני ונקבר שם בבית העלמין ריברסייד. בשנת 1876 שונה שמו של היישוב הקטן ווסדה (Wacedah), צפונית למנומיני, ל**סטיבנסון** על שמו.

בנוסף, כיהן כיו"ר מועצת המפקחים של מחוז מנומיני במשך מספר שנים.

## קישורים חיצוניים

* 
* 

קטגוריה:מהגרים מקנדה לארצות הברית
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1831
קטגוריה:אמריקאים שנפטרו ב-1907
מאמרי סקירה מתעדכנים ("חיים")

בפרסום אקדמי, **[[מאמר סקירה]] "מתעדכן"** היא מאמר סקירה המתעדכן מדי פעם כדי לשקף את המחקר העדכני ביותר. סקירות חיות מתפרסמות בדרך כלל באינטרנט. שלא כמו בכתב עת מודפס, הקוראים מקבלים הודעה על גרסאות חדשות יותר. בעוד שכל גרסה חייבת להיות מצוטטת בנפרד, סקירה חיה משמשת כבקרת גרסאות למצב המחקר.

לדוגמה, המאמר הראשון שפורסם ב- *Living Reviews in Relativity* היה

* 

בשנת 2008 הופקה גרסה מעודכנת:

* 

המחברים והכותרות של סקירות מתעדכנות בדרך כלל נשארים זהים מגרסה לגרסה, אם כי אין זה חובה. כותרת הסקירה בדרך כלל נשארת זהה, אם כי ייתכן שידרשו שינויים בכותרת כדי לשקף את המחקר העדכני ביותר, או התאמה בהיקף הסקירה.

כתבי עת אקדמיים המפרסמים סקירות מתעדכנות כוללים את סדרת כתבי העת *Living Reviews* לאסטרופיזיקה, ואת *[[ספריית קוקרן|מאגר הסקירות השיטתיות ברפואה של Cochrane]]* .

## הפניות

* 
* 

## ראו גם

* פרסום אקדמי
* סקירה שיטתית

קטגוריה:סקירה שיטתית
סוואנה סאת'רלנד

**סוואנה סאת'רלנד** (באנגלית: **Savannah Sutherland**; נולדה ב-7 באוגוסט 2003) היא אתלטית קנדית, פעמיים אלופת המכללות (2023 ו-2025) ומדורגת במקום השמיני בכל הזמנים בריצת 400 מטר משוכות.

## ביוגרפיה
סאת'רלנד מתאמנת באוניברסיטת מישיגן.

### 2021
באליפות העולם עד גיל 20 שנערכה בנאירובי, קניה ב-22 באוגוסט 2021 היא זכתה במדליית ארד בריצת 400 מטר משוכות בשיא אישי חדש של 57.27 שניות.

### 2023
באליפות המכללות של ארצות הברית שנערכה באוסטין, טקסס ביוני היא זכתה במדליית זהב בריצת 400 מטר משוכות בתוצאה של 54.45 שניות, לפני מסאי ראסל מאוניברסיטת קנטקי (54.66 שניות).

### 2024
#### סגנית אלופה אולימפית
באליפות המכללות של ארצות הברית שנערכה ביוג'ין, אורגון ביוני היא זכתה במדליית כסף בריצת 400 מטר משוכות בתוצאה של 53.26 שניות, אחרי ג'סמין ג'ונס מאוניברסיטת דרום קליפורניה (53.15 שניות).

באולימפיאדת פריז שנערכה באוגוסט היא סיימה במקום שביעי בריצת 400 מטר משוכות בתוצאה של 53.88 שניות, בשלב חצי הגמר היא קבעה תוצאה של 53.80 שניות ובמקום שישי בריצת שליחות 4x400 מטר בתוצאה של 3:22.01 דקות.

### 2025
באליפות המכללות של ארצות הברית שנערכה ביוג'ין, אורגון ב-14 ביוני היא זכתה במדליית זהב בריצת 400 מטר משוכות בשיא מכללות, שיא לאומי והתוצאה השמינית בטיבה בכל הזמנים של 52.46 שניות.

## שיאים אישיים
### אצטדיון
* ריצת 400 מטר משוכות: 52.46 שניות (2024), **שיא קנדה**

## קישורים חיצוניים

קטגוריה:רצות משוכות
קטגוריה:אתלטיות אולימפיות קנדיות
קטגוריה:אתלטיות באולימפיאדת פריז (2024)
זה טורבו

**ז'וניור ז'וזה קורייה** (בפורטוגזית: **Júnior José Correia**; נולד ב-22 באוקטובר 1996 בביסאו שבגינאה ביסאו), הידוע בכינוי **זה טורבו** (בפורטוגזית: **Zé Turbo**), הוא כדורגלן מגינאה ביסאו המשחק בעמדת החלוץ בקבוצת מכבי בני ריינה מליגת העל הישראלית ובנבחרת גינאה ביסאו.

## קריירת מועדונים
זה טורבו גדל במחלקות הנוער של ריאל ספורט קלוב, ספורטינג ליסבון ואינטר מילאנו, ושיחק בקבוצות הבוגרות של טונדלה, מרבייה, קטניה, אולהאננסה, ניואל'ס אולד בויס, קלוב נסיונל, שפהאוזן, גראסהופרס ציריך, נאנטונג ז'יון, אל-מרח'יה, ניז'ני נובגורוד וא.א.ל. לימסול.

ב-12 בספטמבר 2025 חתם במכבי בני ריינה מליגת העל הישראלית.

## קריירה בין-לאומית
ב-14 ביוני 2023 ערך זה טורבו את הופעת הבכורה שלו בנבחרת גינאה ביסאו, בניצחון 1-0 על נבחרת סאו טומה ופרינסיפה במסגרת מוקדמות גביע אפריקה לאומות 2023. הוא נכלל בסגל הנבחרת לטורניר, וערך בו שלוש הופעות, בהן הבקיע שער אחד, בהפסד 4-2 לנבחרת גינאה המשוונית במסגרת שלב הבתים.

## קישורים חיצוניים

## הערות שוליים

קטגוריה:כדורגלנים מגינאה ביסאו
קטגוריה:גינאה ביסאו: חלוצי כדורגל
קטגוריה:כדורגלני אינטר מילאנו
קטגוריה:כדורגלני טונדלה
קטגוריה:כדורגלני קטניה
קטגוריה:כדורגלני אולהאננסה
קטגוריה:כדורגלני ניואל'ס אולד בויס
קטגוריה:כדורגלני קלוב נסיונל
קטגוריה:כדורגלני שפהאוזן
קטגוריה:כדורגלני גראסהופרס ציריך
קטגוריה:כדורגלני ניז'ני נובגורוד
קטגוריה:כדורגלני א.א.ל. לימסול
קטגוריה:כדורגלני מכבי בני ריינה
קטגוריה:כדורגלנים זרים בישראל
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2023
קטגוריה:ילידי 1996
טקס פרסי אופיר לשנת 2025

**טקס פרסי האקדמיה לקולנוע ה-36** להענקת פרסי אופיר מטעם האקדמיה הישראלית לקולנוע וטלוויזיה נערך ב-16 בספטמבר 2025 בסינמה סיטי במחלף גלילות.

שירה נאור ותום יער הנחו את הטקס.

בפרס הסרט הטוב ביותר זכה סרטו של שי כרמלי פולק, "הים", והוא גם שיאן הזכיות בטקס עם 5 זכיות מתוך 13 מועמדויתיו.

## רקע
רשימת המועמדויות הוצגה ב-3 באוגוסט.

הסרט "הים" הוביל במספר המועמדויות עם 13 מועמדויות, כולל הסרט, הבימוי והתסריט.

בשנה זו ניכרו מספר שינויים במבנה הפרס. הזוכה בסרט העלילתי הקצר יוכל להתחרות לראשונה גם בטקס האוסקר, לצד הזוכה בסרט העלילתי הארוך. בטקס נחנכה הקטגוריה החדשה "סרטי אנימציה קצרים", והוענקו פרס מפעל חיים לבמאי אורי ברבש ופרס אופיר על הישגים מקצועיים בקולנוע לשלישיית מה קשור על הצלחת הסרט "לשחרר את שולי סאן".

שר התרבות מיקי זוהר תקף את האקדמיה הישראלית לקולנוע וטלוויזיה על כך שהסרטים המובילים במועמדויות מקדמת "גישה פרו-פלסטינית במקום את רוח העם, וגבורת הלוחמים".

מוחמד גזאווי, בן 13, זכה בפרס השחקן הראשי בטקס פרסי הקולנוע, והפך לשחקן הצעיר ביותר שזכה בפרס זה, בדומה ללוסי דובינצ'יק שזכתה ב-1996 בפרס השחקנית על תפקידה ב"קלרה הקדושה" כשהייתה בת 14.

ברבש עורר מהומה רבתי כשציטט בנאומו את המונולוג "המניאקים" מתוך הסרט מאחורי הסורגים וביקר באופן גלוי ובוטה את מדיניות הממשלה ושר התרבות זוהר בפרט. קריאה זו נענתה במחיאות כפיים מצד הקהל שקם על רגליו. על כך הודיע השר זוהר שיעצור את המימון לטקס פרסי אופיר.

## זוכים ומועמדים

## מועמדויות מרובות

## זכיות מרובות

## לזכרם
במהלך הטקס, על רקע השיר "מה אתה בכלל יודע על אהבה" בביצועו של גידי גוב, הוקרן סרטון לזכרם של אישים בולטים בתעשיית הקולנוע שהלכו לעולמם במהלך השנה החולפת:

## קישורים חיצוניים
*הטקס המלא ביוטיוב של האקדמיה הישראלית לקולנוע וטלוויזיה
* 
* 
*עופר ליברגל, פרסי אופיר 2025: המועמדות והמועמדים, בלוג "סריטה", 3 באוגוסט 2025
*
*

## הערות שוליים

קטגוריה:טקסי פרס אופיר
קטגוריה:2025 בישראל
איקר בניטו

**איקר בניטו סאנצ'ס** (בספרדית: **Iker Benito Sánchez**; נולד ב-10 באוגוסט 2002) הוא כדורגלן ספרדי המשחק בעמדות הקיצוני הימני והמגן הימני באוססונה מהלה ליגה.

## קריירת מועדונים
בניטו נולד במירנדה דה אברו שבקסטיליה ולאון, והצטרף למחלקת הנוער של אוססונה בשנת 2018. ב-13 במאי 2019 הוא חתם על חוזה מקצועי לשנתיים במועדון, עם אופציה לשנתיים נוספות.

במאי 2020, קודם בניטו לקבוצת המילואים, אוססונה ב', וערך את הופעת הבכורה שלו בקבוצה ב-25 באוקטובר, כשנכנס כמחליף במחצית השנייה בהפסד חוץ 2–0 לטודלאנו במסגרת הליגה הספרדית השלישית. הוא כבש את שער הבכורה שלו בקבוצה ב-25 בספטמבר 2021, בניצחון חוץ 2–0 על סן חואן במסגרת הליגה הספרדית הרביעית.

בניטו ערך את הופעת הבכורה שלו בקבוצה הראשונה ובלה ליגה ב-19 בינואר 2022, כשנכנס כמחליף בדקות האחרונות בהפסד 2–0 לסלטה ויגו. ב-24 ביוני הוא האריך את חוזהו עד 2025.

ב-1 ביולי 2023, בניטו הושאל לעונה אחת לאנדורה מהליגה השנייה. הוא חזר לאוססונה כשנה לאחר מכן, אך לאחר שזכה לדקות משחק מועטות, ב-2 בינואר 2025 עבר למיראנדס, גם כן בהשאלה.

## קישורים חיצוניים

## הערות שוליים

קטגוריה:ספרדים שנולדו ב-2002
קטגוריה:כדורגלנים ספרדים
קטגוריה:כדורגלני אוססונה
קטגוריה:כדורגלני מיראנדס
ראול גרסיה (2000)

**ראול גרסיה דה ארו** (בספרדית: **Raúl García de Haro**; נולד ב-3 בנובמבר 2000) הוא כדורגלן ספרדי המשחק בעמדת החלוץ באוססונה מהלה ליגה.

## קריירת מועדונים
בניטו נולד באולסה דה מונטסראט שבקטלוניה, וגדל בגואדיקס שבאנדלוסיה. הוא הצטרף למחלקת הנוער של גואדיקס בשנת 2009. בשנת 2013 הוא עבר לאלמריה, וערך את הופעת הבכורה שלו בקבוצת המילואים, אלמריה ב', ב-29 באוקטובר 2017, כשנכנס כמחליף בדקות האחרונות בהפסד חוץ 1–0 לאטרפה אינדוסטריאל במסגרת הליגה הספרדית הרביעית.

ב-12 ביולי 2018 הצטרף גרסיה לריאל בטיס. הוא שובץ בתחילה בקבוצת הנוער אך שיחק בקביעות גם בקבוצת המילואים, בטיס ב', בליגה הרביעית, וכבש 15 שערים. הוא ערך את הופעת הבכורה שלו בקבוצה הראשונה ובלה ליגה ב-24 בספטמבר 2019, כשנכנס כמחליף בדקות האחרונות בניצחון ביתי 3–1 על לבאנטה.

ב-7 במרץ 2022 הוא האריך את חוזהו בבטיס עד לשנת 2025.

ב-28 ביוני 2022 הושאל גרסיה למיראנדס מהליגה השנייה.

ב-10 באוגוסט 2023 חתם גרסיה על חוזה לחמש שנים באוססונה מהלה ליגה.

## קישורים חיצוניים

## הערות שוליים

קטגוריה:ספרדים שנולדו ב-2000
קטגוריה:כדורגלנים ספרדים
קטגוריה:כדורגלני ריאל בטיס
קטגוריה:כדורגלני מיראנדס
קטגוריה:כדורגלני אוססונה
רובן גרסיה

**רובן גרסיה סנטוס** (בספרדית: **Rubén García Santos**; נולד ב-14 ביולי 1993) הוא כדורגלן ספרדי המשחק בעמדת הקיצוני השמאלי באוססונה מהלה ליגה.

## קריירת מועדונים
### לבאנטה
גרסיה נולד בוולנסיה, וגדל במחלקת הנוער של לבאנטה. הוא ערך את הופעת הבכורה שלו בבוגרים בקבוצת המילואים, לבאנטה ב', במסגרת הליגה הספרדית הרביעית. בשנת 2011 הוא נקשר למעבר חזרה לוולנסיה, אך הוא לא יצא לפועל. ב-31 בינואר 2012 הוא חתם על חוזה בלבאנטה עד שנת 2016.

ב-2 בספטמבר 2012 ערך גרסיה את הופעת הבכורה שלו בלה ליגה, כשנכנס כמחליף במקום בניצחון ביתי 3–2 על אספניול. ב-21 באוקטובר הוא בישל את השער היחיד במשחק בניצחון 1–0 על חטאפה.

ב-9 בדצמבר 2012 כבש גרסיה את שער הבכורה שלו בליגה הבכירה, השלישי בניצחון ביתי 4–0 על מיורקה. הוא קודם באופן קבוע לקבוצה הראשונה בינואר 2013, וקיבל את החולצה מספר 11.

ב-28 ביולי 2017, לאחר שהיה שותף להעפלתה של לבאנטה ללה ליגה, הושאל גרסיה לספורטינג חיחון מהליגה השנייה לעונה אחת.

### אוססונה
ב-20 באוגוסט 2018 חתם גרסיה על חוזה לשלוש שנים באוססונה מהליגה השנייה. ב-21 ביוני 2019, לאחר שסייע לקבוצה להעפיל לליגה הראשונה כאלופת הליגה השנייה, הוא נרכש על ידה והאריך את חוזהו עד 2023.

באוקטובר 2020 האריך גרסיה את חוזהו עד 2024.

## קריירה בין-לאומית
ב-19 בינואר 2012 זומן גרסיה להתאמן עם נבחרת ספרד עד גיל 19.

## קישורים חיצוניים

## הערות שוליים

קטגוריה:ספרדים שנולדו ב-1993
קטגוריה:כדורגלנים ספרדים
קטגוריה:כדורגלני לבאנטה
קטגוריה:כדורגלני ספורטינג חיחון
קטגוריה:כדורגלני אוססונה
ולנטין רוזייה

**ולנטין אנדרה אנרי רוזייה** (בצרפתית: **Valentin André Henri Rosier**; נולד ב-19 באוגוסט 1996) הוא כדורגלן צרפתי המשחק בעמדת המגן הימני באוססונה מהלה ליגה.

## קריירת מועדונים
רוזייה נולד במונטובאן שבצרפת. הוא החל את הקריירה הבוגרת שלו ברודז מהליגה הצרפתית הרביעית בשנת 2015, ועבר לדיז'ון מהליגה הצרפתית הראשונה בשנת 2016, בה חתם על חוזה לשלוש שנים.

ב-30 באפריל 2017 הוא שיחק את משחקו הראשון בליגה הצרפתית הראשונה, בתיקו מאופס נגד בורדו.

ב-27 ביוני 2019 חתם רוזייה על חוזה לשלוש שנים בספורטינג ליסבון מליגת העל הפורטוגלית. הוא ערך את הופעת הבכורה שלו ב-15 בספטמבר 2019 בתיקו 1–1 נגד בואבישטה.

ב-2 באוקטובר 2020 הושאל רוזייה לבשיקטש לעונת 2020/2021.

ב-11 בדצמבר 2023 הוכרז רשמית כי רוזייה הוצא מהסגל של בשיקטש יחד עם שחקנים נוספים בשל ביצועים ירודים ואי התאמה לקבוצה. ב-16 בינואר 2024 הושאל רוזייה לניס מהליגה הצרפתית הראשונה עד סוף העונה.

ב-4 ביולי 2024, חתם רוזייה על חוזה לארבע שנים בלגנס, העולה החדשה ללה ליגה. ב-28 במאי 2025, לאחר שלגנס ירדה ליגה, הוא חתם על חוזה לשלוש שנים באוססונה מהלה ליגה.

## קריירה בין-לאומית
רוזייה ערך שבע הופעות בנבחרת צרפת עד גיל 21, כולן בשנת 2018. בהופעת הבכורה שלו ב-23 במרץ 2018, הקבוצה ניצחה 3–0 את קזחסטן במסגרת מוקדמות אליפות אירופה.

## קישורים חיצוניים

## הערות שוליים

קטגוריה:צרפתים שנולדו ב-1996
קטגוריה:כדורגלנים צרפתים
קטגוריה:כדורגלני דיז'ון
קטגוריה:כדורגלני ספורטינג ליסבון
קטגוריה:כדורגלני בשיקטש
קטגוריה:כדורגלני ניס
קטגוריה:כדורגלני אוססונה
קטגוריה:כדורגלני לגנס
לוקאס בוז'ה

**לוקאס אריאל בוז'ה** (בספרדית: **Lucas Ariel Boyé**; נולד ב-28 בפברואר 1996) הוא כדורגלן ארגנטינאי המשחק בעמדת החלוץ באלאבס מהלה ליגה.

## קריירת מועדונים
בוז'ה נולד בסן גרגוריו שבארגנטינה, וגדל במחלקת הנוער של ריבר פלייט. בינואר 2014 הוא קודם לקבוצה הבוגרת של ריבר פלייט, ששיחקה בליגת העל הארגנטינאית.

ב-1 בפברואר 2016, חתם בוז'ה על חוזה לארבע שנים בטורינו מהליגה האיטלקית הבכירה, שנכנס לתוקף ביולי.

ב-31 בינואר 2018, הוא עבר בהשאלה לסלטה ויגו מהלה ליגה.

בעונת 2018/2019 הצטרף בוז'ה בהשאלה לא.א.ק. אתונה מהליגה היוונית הבכירה. ב-28 באוקטובר 2018 כבש את שערו הראשון עבור המועדון בניצחון ביתי 4–0 על אריס סלוניקי.

ב-2 באוגוסט 2019 הצטרף בוז'ה לרדינג מהצ'מפיונשיפ בהשאלה לעונה אחת. הוא כבש את שערו הראשון עבור רדינג ב-25 בספטמבר 2019 במסגרת גביע הליגה נגד וולברהמפטון וונדררס, אך החמיץ פנדל בדו-קרב הפנדלים בו רדינג הפסידה.

ב-21 בספטמבר 2020 הצטרף בוז'ה לאלצ'ה העולה החדשה ללה ליגה, במסגרת עסקת השאלה עם אופציית רכישה. ב-13 במאי 2021 הודיעה אלצ'ה כי מימשה את אופציית הרכישה על בוז'ה.

ב-30 באוגוסט 2023 חתם בוז'ה על חוזה לארבע שנים בגרנדה מהלה ליגה.

ב-22 באוגוסט 2025 חתם בוז'ה על חוזה לארבע שנים באלאבס מהלה ליגה.

## קישורים חיצוניים

## הערות שוליים

קטגוריה:ארגנטינאים שנולדו ב-1996
קטגוריה:כדורגלנים ארגנטינאים
קטגוריה:כדורגלני ריבר פלייט
קטגוריה:כדורגלני ניואל'ס אולד בויס
קטגוריה:כדורגלני טורינו
קטגוריה:כדורגלני סלטה ויגו
קטגוריה:כדורגלני א.א.ק. אתונה
קטגוריה:כדורגלני רדינג
קטגוריה:כדורגלני אלצ'ה
קטגוריה:כדורגלני גרנדה
קטגוריה:כדורגלני דפורטיבו אלאבס
צ'חנובר

**צ'חנובר** הוא שם משפחה שפירושו בן העיר צ'חאנוב שבפולין.

קטגוריה:שמות משפחה אשכנזיים
יונתן שלו

**יונתן שלו** (נולד ב-2003) הוא פעיל חברתי-פוליטי ישראלי ומייסד תנועת "כתף אל כתף", תנועת משוחררי צה"ל צעירים הפועלים לקידום שוויון בנטל.

## ביוגרפיה
שלו נולד ב־2003 בבולטימור, מרילנד, ארצות הברית. אביו הוא פרופסור ערן שלו, חוקר היסטוריה אמריקאית בחוג להיסטוריה של אוניברסיטת חיפה. אימו היא מיכל צור שלו, יזמית הייטק. סבתו מצד אביו היא פרופסור גבריאלה שלו, שגרירת ישראל באו"ם לשעבר. סבו סא"ל  היה מג"ד 184 שנהרג במלחמת יום הכיפורים. סבתו מצד אמו היא נעמי צור, פעילה ציבורית בתחום איכות הסביבה בישראל, סגנית ראש עיריית ירושלים לשעבר; וסבו מצד אמו הוא חיים צור, מפיק ועורך תוכניות בקול ישראל, כנר, מלחין ומורה לנגינה בכינור.

כילד גר מספר שנים בישראל ובגיל שבע עבר עם משפחתו לניו יורק. בגיל 12 חזרה המשפחה לישראל והתיישבה בזכרון יעקב. לאחר סיום לימודיו יונתן היה במכינת רבין. בשנת 2021 התגייס לצה"ל ושירת ביחידת מגלן. בשנת 2025 השתחרר לאחר חצי שנה בשירות קבע.

במהלך 2023 ייסד שלו, יחד עם חברו עידו קרן, את תנועת "כתף אל כתף", ארגון הפועל כחלק מארגוני המחאה למען שוויון בנטל.

בינואר 2025 השתתף שלו בדיון בוועדת החוץ והביטחון של הכנסת שעסק בחוק גיוס חרדים. במהלך הדיון התפרץ לעבר חברי כנסת, ובעקבות כך סולק מן האולם. בספטמבר 2025 הגיע לוועדת החוץ והביטחון של הכנסת, והתעמת עם חברת הכנסת טלי גוטליב.

## קישורים חיצוניים
* יונתן שלו בראיון בגלי צה"ל
* יונתן שלו בערוץ הכנסת, 7 באפריל 2025
* 
* 
* 
* 

## הערות שוליים

קטגוריה:פעילים חברתיים ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-2003
פול לוסאנו

**פול לוסאנו ויסואטה** (בספרדית: **Pol Lozano Vizuete**; נולד ב-6 באוקטובר 1999) הוא כדורגלן ספרדי המשחק בעמדת הקשר באספניול מהלה ליגה.

## קריירת מועדונים
לוסאנו נולד בסנט קירזה דל ואייס שבקטלוניה, וגדל במחלקת הנוער של אספניול, אליה הצטרף בשנת 2006 לאחר ששיחק במרקנטיל. הוא ערך את הופעת הבכורה שלו בבוגרים ב-14 במאי 2017, במדי קבוצת המילואים, אספניול ב', בהפסד 3–2 מול סבאדל במסגרת הליגה הספרדית השלישית.

ב-15 באוקטובר 2017 כבש לוסאנו את שער הבכורה שלו, בתיקו 2–2 מול טרסה. ב-4 ביולי 2018, לאחר שאספניול ב' ירדה ליגה, הוא האריך את חוזהו עד 2023 וקודם רשמית לקבוצה הראשונה לקראת עונת 2019/2020 בלה ליגה.

ב-15 באוגוסט 2019 ערך לוסאנו את הופעת הבכורה שלו בקבוצה הראשונה של אספניול, כשנכנס כמחליף בניצחון 3–0 על לוצרן במסגרת הליגה האירופית. ב-7 בדצמבר 2019 הוא ערך את הופעת הבכורה שלו בלה ליגה, כששיחק את 18 הדקות האחרונות בהפסד 2–0 לריאל מדריד.

ב-30 באוגוסט 2021 הושאל לוסאנו לז'ירונה מהליגה השנייה לעונה אחת.

ב-30 בינואר 2023, לאחר שהחל את עונת 2022/2023 באספניול, הוא הושאל לגרנדה מהליגה השנייה עד סוף העונה.

## קישורים חיצוניים

## הערות שוליים

קטגוריה:ספרדים שנולדו ב-1999
קטגוריה:כדורגלנים ספרדים
קטגוריה:כדורגלני אספניול
קטגוריה:כדורגלני ז'ירונה
קטגוריה:כדורגלני גרנדה
פרה מייה

**פֶּרֶה מייה פניה** (בספרדית: **Pere Milla Peña**; נולד ב-23 בספטמבר 1992) הוא כדורגלן ספרדי המשחק בעמדת החלוץ באספניול מהלה ליגה.

## קריירת מועדונים
מייה נולד בליידה שבקטלוניה, וגדל במחלקת הנוער של אוניו אספורטיבה ליידה. לאחר פירוק המועדון הוא הצטרף לליידה אספורטיו וקודם לקבוצה הבוגרת.

ב-11 ביוני 2014 עבר מייה לחטאפה, וצורף לקבוצת המילואים, חטאפה ב', ששיחקה גם היא בליגה השלישית. ב-14 בינואר 2015 ערך את הופעת הבכורה שלו בקבוצה הראשונה, כשפתח בהרכב בניצחון 1–0 על אלמריה במסגרת גביע המלך הספרדי.

ב-20 ביולי 2015 חתם מייה על חוזה לעונה אחת בלוגרונייס מהליגה הספרדית השלישית. ב-20 ביוני 2016, לאחר שכבש 18 שערים באותה עונה, הצטרף לאייבר מהלה ליגה, והושאל ב-2 באוגוסט לאוניברסידאד מורסיה מהליגה השנייה לעונה אחת.

ב-6 ביולי 2017 הוא עבר לנומנסיה מהליגה השנייה, בהשאלה לעונה אחת.

ב-15 ביוני 2019, לאחר שקיבל דקות משחק מועטות, חתם מייה באלצ'ה מהליגה השנייה. ב-23 באוגוסט 2020 כבש מייה את שער הניצחון של אלצ'ה בגמר הפלייאוף של הליגה השנייה מול ז'ירונה, והעלה את קבוצתו ללה ליגה לאחר חמש שנים.

ב-15 באוגוסט 2023 חתם מייה על חוזה לארבע שנים באספניול, שירדה באותה עונה לליגה השנייה.

## קישורים חיצוניים

## הערות שוליים

קטגוריה:ספרדים שנולדו ב-1992
קטגוריה:כדורגלנים ספרדים
קטגוריה:כדורגלני חטאפה
קטגוריה:כדורגלני אייבר
קטגוריה:כדורגלני נומנסיה
קטגוריה:כדורגלני אלצ'ה
קטגוריה:כדורגלני אספניול
קטגוריה:כדורגלני UD לוגרונייס
קרל הייצמן

**קרל הייצמן** (בגרמנית: **Carl Heitzmann**; 2 באוקטובר 1836, וינקובצי, האימפריה האוסטרית – 6 בדצמבר 1896, רומא, ממלכת איטליה) היה פתולוג ורופא עור יהודי, הנחשב לראשון שתיאר את תהליך ההמטופוייזה בדם.

## קורות חיים
קרל הייצמן נולד בווינקובצי במשפחה יהודית. אביו מרטין היה מנתח בצבא האימפריה האוסטרית. בילדותו עברה משפחתו לפשט ובה רכש השכלה תיכונית. בהמשך, החל ללמוד רפואה באוניברסיטת אטווש לוראנד, קיבל מלגת לימודים ועבר לאוניברסיטת וינה. הוסמך ברפואה ב-1859, ובכירורגיה ב-1861. בהמשך, התמחה בפתולוגיה ובדרמטולוגיה, בין השאר אצל סלומון שטריקר וקרל פון רוקיטנסקי. הייצמן היה מרצה מן המניין באוניברסיטת וינה בתחום הפתולוגיה. ב-1872 תיאר במחקרו את תהליך ההמטופוייזה בדם, לאחר שבחן פציעה ברגלו של כלב, ונחשב לראשון בתחומו.

ב-1874 היגר לניו יורק, הקים מעבדה למחקר פתולוגי, וקליניקה למחלות עור. ב-1876 נמנה עם מייסדי האיגוד האמריקאי לדרמטולוגיה. הייצמן היה גם מאייר וליתוגרף, והתמחה בעבודות בצבע מים. הוא כתב מספר ספרים בתחום רפואת העור והפתולוגיה שכללו את איוריו בתחומים השונים. הלך לעולמו ברומא ב-1896 והוא בן 60.

## קישורים חיצוניים
* קרל הייצמן, בנורדיסק פמילייבוק 

## הערות שוליים

קטגוריה:יהודים קרואטים
קטגוריה:יהודים אוסטרו-הונגרים
קטגוריה:פתולוגים יהודים
קטגוריה:רופאי עור יהודים
קטגוריה:רופאי עור אמריקאים
קטגוריה:סגל אוניברסיטת וינה
קטגוריה:ילידי 1836
קטגוריה:אמריקאים שנפטרו ב-1896
פרננדו קאלרו

**פרננדו קאלרו וייה** (בספרדית: **Fernando Calero Villa**; נולד ב-14 בספטמבר 1995) הוא כדורגלן ספרדי המשחק בעמדת הבלם באספניול מהלה ליגה.

## קריירת מועדונים
[200px|ממוזער|שמאל|קאלרו משחק במדי [מאלגה (כדורגל)|מאלגה בשנת 2012.]]
קאלרו נולד בבואסיו שבקסטיליה ולאון, והחל לשחק כדורגל במחלקות הנוער של ריאל ואיאדוליד ומאלגה. ב-9 במרץ 2014 הוא ערך את הופעת הבכורה שלו בקבוצת המילואים של מאלגה, אתלטיקו מאלגניו, בניצחון ביתי 2–1 על לוחה במסגרת הליגה הספרדית הרביעית. ב-31 בינואר 2015 כבש קאלרו את שערו הראשון בקריירה, בתיקו 2–2 נגד מראסנה במסגרת הליגה הספרדית הרביעית.

ב-23 ביוני 2016 חזר קאלרו לריאל ואיאדוליד, ושובץ בקבוצת המילואים, ריאל ואיאדוליד ב', ששיחקה בליגה הספרדית השלישית.

ב-8 באוגוסט 2017 קודם קאלרו לקבוצה הראשונה ששיחקה בליגה השנייה. ב-6 בספטמבר 2017 הוא ערך את הופעת הבכורה שלו בקבוצה הראשונה, כשנכנס כמחליף בניצחון 2–0 על וסקה במסגרת גביע המלך הספרדי.

ב-15 בנובמבר 2017 האריך קאלרו את חוזהו בוואיאדוליד עד 2021. ב-27 במאי 2018 הוא כבש את שערו הראשון בקבוצה בהפסד 3–2 לריאל סרגוסה במסגרת הליגה השנייה.

ב-17 באוגוסט 2018 ערך קאלרו את הופעת הבכורה שלו בלה ליגה, כשפתח בהרכב בתיקו 0–0 נגד ז'ירונה.

ב-9 באוגוסט 2019 חתם קאלרו על חוזה לחמש שנים באספניול, כאשר סעיף השחרור שלו נקבע על 40 מיליון אירו.

## קישורים חיצוניים

## הערות שוליים

קטגוריה:ספרדים שנולדו ב-1995
קטגוריה:כדורגלנים ספרדים
קטגוריה:כדורגלני ריאל ואיאדוליד
קטגוריה:כדורגלני אספניול
סונטה לפסנתר מס' 17 של בטהובן

הסונאטה לפסנתר מס' 17 של לודוויג ואן בטהובן (אופוס 31 מס' 2) ברה מינור (ידועה גם בכינוי שלה "הסערה") הולחנה בין השנים 1801–1802. היא אחת מהסונאטות לפסנתר הידועות ביותר של המלחין ועל פי המלחין דונלד טובי מהמעוררות רגשות והטראגיות שמביניהן . משך ביצוע היצירה בממוצע הוא 25 דקות.

## רקע והיסטוריה
באביב 1802 בעקבות עצתו של הפסיכולוג שלו, עזב בטהובן את וינה אל המקום הכפרי הייליגנשטאט. כאשר הגיע לשם דיכאונו הלך והחמיר, הן בשל התדרדרות שמיעתו והן בעקבות מכתבו המפורסם לאחיו קארל בו תיאר את מצוקתו. הוא המשיך לעסוק במוזיקה בתקווה להעסיק את עצמו ולהיחלץ מצרותיו ולשם כך הפקיד את עסקיו אל קארל אחיו הצעיר, דבר הגרם לא פעם לעימותים ביניהם. ייתכן והסונאטה נכתבה כמעין מענה לסערת הרגשות שהתחוללה בין בטהובן לבין אחיו. חוקרים אף הציעו כי שם הסונאטה (אשר לא ניתן בידי בטהובן בעצמו), הוא גם קריצה להסערה של ויליאם שייקספיר.

## מבנה היצירה
היצירה מורכבת מ3 פרקים:
* Largo - Allegro - רה מינור
* Adagio - סי במול מז'ור
* Allegretto - רה מינורממוזער|הפרק הראשון

ממוזער|הפרק השני
הפרק השלישי הוא המפורסם ביותר מבין השלושה.

ממוזער|הפרק השלישי

## קישורים חיצוניים

## הערות שוליים

קטגוריה:סונאטות מאת בטהובן
קרלוס רומרו

**קרלוס רומרו סראנו** (בספרדית: **Carlos Romero Serrano**; נולד ב-29 באוקטובר 2001) הוא כדורגלן ספרדי המשחק בעמדת המגן השמאלי באספניול מהלה ליגה, בהשאלה מוויאריאל.

## קריירת מועדונים
רומרו נולד בטורנט שבוולנסיה, וגדל במחלקת הנוער של טורה לבאנטה. ב-10 בנובמבר 2018 הוא ערך את הופעת הבכורה שלו בקבוצה הבוגרת, כשנכנס כמחליף בדקות הסיום והורחק, בהפסד 1–0 לאצ'נטה במסגרת הליגה הספרדית הרביעית.

ב-24 במאי 2019 חתם רומרו בוויאריאל, ושובץ בתחילה בקבוצת הנוער. באוקטובר 2020 הוא קודם באופן קבוע לקבוצת המילואים השלישית, ויאריאל ג', שגם היא שיחקה בליגה הרביעית.

לקראת עונת 2022/2023 קודם רומרו לקבוצת המילואים השנייה, ויאריאל ב', ששיחקה בליגה הספרדית השנייה. ב-29 באוגוסט 2022 ערך את הופעת הבכורה שלו, כשנכנס כמחליף בהפסד 3–0 לגרנדה.

ב-17 בספטמבר 2023 ערך רומרו את הופעת הבכורה שלו בקבוצה הראשונה ובלה ליגה, כשפתח בהרכב בניצחון 2–1 על אלמריה. ב-28 בנובמבר 2023 האריך את חוזהו בוויאריאל עד יוני 2027.

ב-9 ביולי 2024 הושאל רומרו לאספניול מהלה ליגה לעונה אחת. ב-27 ביוני 2025 האריך רומרו את חוזהו בוויאריאל עד 2029, וההשאלה שלו לאספניול הוארכה בעונה נוספת.

## קישורים חיצוניים

## הערות שוליים

קטגוריה:ספרדים שנולדו ב-2001
קטגוריה:כדורגלנים ספרדים
קטגוריה:כדורגלני ויאריאל
קטגוריה:כדורגלני אספניול
קליר רבין

**קליר רבין** (באנגלית: **Claire Rabin**; 1948 – יולי 2024) הייתה פרופסור חבר בבית הספר לעבודה סוציאלית ע״ש בוב שאפל באוניברסיטת תל אביב

## קורות חיים
קליר רבין נולדה בארצות הברית (1948). היא עלתה לישראל במחצית הראשונה של שנות השבעים. היא בעלת תואר דוקטור מאוניברסיטת קליפורניה בברקלי.

רבין הצטרפה לסגל אוניברסיטת תל אביב לבית הספר לעבודה סוציאלית, שם התקדמה לדרגת פרופסור חבר, ופרשה כפרופסור חבר אמריטוס. לאחר פרישתה מהאוניברסיטה, היא הצטרפה ל-ESRA, שם עסקה בהדרכה, הכשרה ופיקוח.

רבין הייתה מחלוצות תחום הטיפול הזוגי והמשפחתי. עבודתה המחקרית התמקדה בטיפול זוגי. באוניברסיטת תל אביב היא הקימה ואף ניהלה, את החוג לטיפול זוגי ומשפחתי. לצד עבודתה האקדמית בתחום היא גם טיפלה במשפחות וזוגות רבים, והכשירה מטפלים. הקימה מכון טיפולי שפרסם גם פרסומים בתחום, ופיתחה שיטת טיפול מרתונית זוגית. היא נטלה חלק בהקמת תחנות לטיפול זוגי ומשפחתי.

## חיים אישיים
רבין הייתה נשואה עד לפטירתה ליוסי, מוזיקאי ישראלי, בעברו חבר התזמורת הפילהרמונית הישראלית, ועובד כמטפל זוגי.

לבני הזוג נולדו שלושה ילדים, עמרי שנהרג בתאונת דרכים (2018), שני ונועה. שניים מילדיהם עוסקים אף הם בתחום הסיוע. לבני הזוג יש גם נכדים.

לאחר פרישתה לפנסיה פיתחה את התחביב שלה, ציור. היא נפטרה ביולי 2024, ונקברה בקיבוץ נען.

## קישורים חיצוניים
* לזכרם, בית הספר לעבודה סוציאלית, אוניברסיטת תל אביב
* In Loving Memory of Professor Claire Rabin, באתר ESRAmagazine
* Claire Rabin, באתר ResearchGate
## הערות שוליים

קטגוריה:סגל אוניברסיטת תל אביב: עבודה סוציאלית
קטגוריה:עולים בשנות ה-1970
קטגוריה:ישראליות שנולדו ב-1948
קטגוריה:ישראלים שנולדו ב-1948
קטגוריה:אישים הקבורים בנען
קטגוריה:ישראליות שנפטרו ב-2024
קטגוריה:ישראלים שנפטרו ב-2024
מיגל רוביו

**מיגל אנחל רוביו לסטאן** (בספרדית: **Miguel Ángel Rubio Lestán**; נולד ב-11 במרץ 1998), המוכר כ**מיגל רוביו**, הוא כדורגלן ספרדי המשחק בעמדת הבלם באספניול מהלה ליגה.

## קריירה
רוביו נולד בלגנס שבקהילת מדריד, וגדל במחלקת הנוער של חטאפה. ב-27 באוגוסט 2017 הוא ערך את הופעת הבכורה שלו בקבוצת המילואים, חטאפה ב', בניצחון ביתי 2–1 על פוזואלו דה אלרכון במסגרת הליגה הספרדית הרביעית.

ב-15 באוקטובר 2017 כבש רוביו את שערו הראשון בניצחון ביתי 3–0 על סן פרננדו דה הנארס. ב-6 במאי 2018 הוא ערך את הופעת הבכורה שלו בקבוצה הראשונה ובלה ליגה, כשנכנס כמחליף במחצית השנייה בניצחון חוץ 1–0 על לאס פאלמאס.

ב-14 ביוני 2019 חתם רוביו על חוזה חדש לארבע שנים בחטאפה. ב-25 ביולי הושאל רוביו לפואנלברדה מהליגה השנייה לעונה אחת.

ב-31 בינואר 2020 הושאל רוביו לריאל ואיאדוליד ב' מהליגה הספרדית השלישית. ב-18 באוגוסט 2020 הוארכה ההשאלה שלו בשנה נוספת.

ב-20 באוגוסט 2021 הושאל רוביו לבורגוס מהליגה השנייה לעונה אחת.

ב-26 ביולי 2022 חתם רוביו על חוזה קבוע לשלוש שנים בגרנדה מהליגה השנייה. הוא היה שחקן הרכב קבוע בעונתו הראשונה ועזר למועדון להעפיל ללה ליגה.

ב-11 ביוני 2025 חתם רוביו על חוזה לשלוש שנים באספניול מהלה ליגה.

## קישורים חיצוניים

## הערות שוליים

קטגוריה:ספרדים שנולדו ב-1998
קטגוריה:כדורגלנים ספרדים
קטגוריה:כדורגלני חטאפה
קטגוריה:כדורגלני ריאל ואיאדוליד
קטגוריה:כדורגלני בורגוס
קטגוריה:כדורגלני גרנדה
קטגוריה:כדורגלני אספניול
אנטוניו רוקה

**אנטוניוּ רוקה ויבס** (בקטלאנית: **Antoniu Roca Vives**; נולד ב-5 בספטמבר 2002) הוא כדורגלן ספרדי המשחק בעמדת הקיצוני באספניול מהלה ליגה.

## קריירה
רוקה נולד במרטורל שבקטלוניה. הוא הצטרף למחלקת הנוער של ברצלונה בשנת 2012, לאחר ששיחק במחלקות הנוער של בדאלונה, גרמנט ומרטורל. הוא עזב את ברצלונה בשנת 2016, שיחק ביאבק טראסה ובדאם, לפני שחתם באספניול בשנת 2019.

ב-17 בינואר 2021 ערך רוקה את הופעת הבכורה שלו בקבוצת המילואים, אספניול ב', כשנכנס כמחליף בתיקו 0–0 נגד פראט במסגרת הליגה הספרדית השלישית. ב-18 בדצמבר 2021 כבש את שער הבכורה שלו בניצחון 1–0 על וסקה ב' במסגרת הליגה הספרדית הרביעית.

ב-15 במרץ 2022 האריך רוקה את חוזהו במועדון עד 2024. ב-8 בספטמבר 2023 הוא ערך את הופעת הבכורה שלו בקבוצה הראשונה, כשנכנס כמחליף בניצחון 4–1 על לבאנטה במסגרת הליגה השנייה.

ב-7 בנובמבר 2023 האריך רוקה את חוזהו באספניול עד 2026, עם אופציה להארכה בשנה נוספת. ב-19 באוגוסט 2024 הוא ערך את הופעת הבכורה שלו בלה ליגה, כשנכנס כמחליף בהפסד 1–0 לריאל ואיאדוליד.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני אספניול
קטגוריה:ספרדים שנולדו ב-2002
אדריאן ליסו

**אדריאן ליסו לאוס** (בספרדית: **Adrián Liso Lahoz**; נולד ב-2 באפריל 2005) הוא כדורגלן ספרדי המשחק בעמדות הקיצוני והחלוץ בחטאפה מהלה ליגה בהשאלה מריאל סרגוסה.

## קריירה
ליסו נולד בסרגוסה שבאראגון, והצטרף למחלקת הנוער של ריאל סרגוסה בשנת 2017 ממונטקרלו. ב-16 באוקטובר 2022 הוא ערך את הופעת הבכורה שלו בקבוצת המילואים, סרגוסה ב', כשנכנס כמחליף בהפסד 3–1 לפורמנטרה במסגרת הליגה הספרדית הרביעית.

לקראת עונת 2023/2024 הוא קודם באופן קבוע לקבוצת המילואים, וב-10 בספטמבר 2023 כבש את שער הבכורה שלו בניצחון ביתי 3–0 על נקסרה. ב-14 במרץ 2024 הוא האריך את חוזהו במועדון עד 2027.

ב-17 במרץ 2024 הוא ערך את הופעת הבכורה שלו בקבוצה הראשונה, בהפסד 1–0 בבית לאספניול במסגרת הליגה השנייה. ב-20 באפריל הוא כבש את שער הבכורה שלו בניצחון חוץ 2–1 על וסקה.

ב-17 ביוני 2024 האריך ליסו את חוזהו במועדון עד 2029.

ב-2 ביולי 2025 הושאל ליסו לחטאפה מהלה ליגה לעונה אחת.

## קישורים חיצוניים

## הערות שוליים

קטגוריה:ספרדים שנולדו ב-2005
קטגוריה:כדורגלנים ספרדים
קטגוריה:כדורגלני ריאל סרגוסה
קטגוריה:כדורגלני חטאפה
חואן איגלסיאס

**חואן אנטוניו איגלסיאס סאנצ'ס** (בספרדית: **Juan Antonio Iglesias Sánchez**; נולד ב-3 ביולי 1998) הוא כדורגלן ספרדי המשחק בעמדות המגן והבלם בחטאפה מהלה ליגה.

## קריירה
איגלסיאס נולד בוואיאדוליד שבקסטיליה ולאון, והחל לשחק כדורגל במחלקת הנוער של ריאל ואיאדוליד. ב-23 באוגוסט 2015, בגיל 17, הוא ערך את הופעת הבכורה שלו בקבוצת המילואים של המועדון, ריאל ואיאדוליד ב', בתיקו 0–0 נגד לאונסה במסגרת הליגה הספרדית השלישית.

ב-2 בספטמבר 2017, לאחר שזכה לדקות משחק מועטות, איגלסיאס חתם בלוגרונייס ושובץ בתחילה בקבוצת המילואים, לוגרונייס ב', מהליגה הספרדית הרביעית. באפריל 2018 הוא החל לשחק בקבוצה הראשונה, הפך לשחקן הרכב קבוע והוסב לעמדת המגן הימני.

ב-18 ביולי 2019 חתם איגלסיאס בקבוצת מילואים אחרת, חטאפה ב', גם היא מהליגה השלישית. ב-17 בדצמבר 2020 הוא ערך את הופעת הבכורה שלו בקבוצה הראשונה של חטאפה, בניצחון חוץ 2–1 על אנאיטאסונה במסגרת הגביע המלך.

ב-30 בדצמבר 2020 ערך איגלסיאס את הופעת הבכורה שלו בלה ליגה, כשפתח בהרכב בהפסד חוץ 1–0 לאתלטיקו מדריד. לקראת עונת 2021/2022 הוא קודם באופן קבוע לסגל הראשי של חטאפה, וב-19 באוגוסט 2021 האריך את חוזהו עד 2026.

ב-18 בספטמבר 2022 כבש איגלסיאס את שערו הראשון במדי חטאפה, בניצחון חוץ 2–0 על אוססונה.

## קישורים חיצוניים

## הערות שוליים

קטגוריה:ספרדים שנולדו ב-1998
קטגוריה:כדורגלנים ספרדים
קטגוריה:כדורגלני ריאל ואיאדוליד
קטגוריה:כדורגלני UD לוגרונייס
קטגוריה:כדורגלני חטאפה
קרל אטה איונג

**קרל אדואר בלז אֶטָה אֶיוֹנְג** (בצרפתית: **Karl Edouard Blaise Etta Eyong**; נולד ב-14 באוקטובר 2003) הוא כדורגלן קמרוני-צרפתי המשחק בעמדות הקשר והחלוץ בלבאנטה מהלה ליגה ובנבחרת קמרון.

## קריירת מועדונים
### קריירה מוקדמת
אטה איונג נולד בדואלה שבקמרון. הוא החל את הקריירה שלו בקבוצת הנוער המקומית אקול דה פוטבול גלקטיק, ולאחר מכן הצטרף בינואר 2022 למחלקת הנוער של קדיס. עם הגעתו, הוא שיחק בקבוצת הנוער לפני שערך את הופעת הבכורה שלו בפונדסיון קדיס, במסגרת הליגה האזורית האנדלוסית השלישית.

### קדיס
לקראת עונת 2022/2023 קודם לקבוצת המילואים, קדיס ב', שהייתה אז בליגה הספרדית הרביעית, ושימש בעיקר כשחקן ספסל, לפני שהוסב לחלוץ בעונת 2023/2024. ב-19 בינואר 2024 הוא ערך את הופעת הבכורה שלו בקבוצה הראשונה ובלה ליגה, כשנכנס כמחליף בהפסד חוץ 1–0 לדפורטיבו אלאבס.

### ויאריאל
ב-29 באוגוסט 2024 חתם אטה איונג על חוזה לשלוש שנים בקבוצת המילואים של ויאריאל, ויאריאל ב', מהליגה הספרדית השלישית. ב-20 באפריל 2025 הוא ערך את הופעת הבכורה שלו בלה ליגה עם הקבוצה הראשונה של ויאריאל, בתיקו 2–2 נגד ריאל סוסיאדד. ב-10 במאי 2025 כבש את שער הבכורה שלו בניצחון חוץ 1–0 על ז'ירונה.

### לבאנטה
ב-1 בספטמבר 2025 חתם אטה איונג על חוזה לארבע שנים בלבאנטה מהליגה השנייה.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:כדורגלנים צרפתים
קטגוריה:כדורגלני קדיס
קטגוריה:כדורגלני ויאריאל
קטגוריה:כדורגלני לבאנטה
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2025
קטגוריה:קמרונים שנולדו ב-2003